কুকের ১২ বছরের আন্তর্জাতিক ক্রিকেট জীবনের সময়কালে অনেক কিংবদন্তি ব্যাটসম্যানই উঠে এসেছেন। যে তালিকায় থাকবেন ম্যাথু হেডেন, রিকি পন্টিং, স্টিভ স্মিথ, জাক কালিস, এ বি ডিভিলিয়ার্স, সচিন তেন্ডুলকর, রাহুল দ্রাবিড়, সৌরভ গঙ্গোপাধ্যায়, বিরাট কোহালি, কুমার সঙ্গকারারা। যে তালিকায় কুকের নামটাও অনায়সে রেখে দেওয়া যায়। টেস্টে ১২ হাজার চারশোর ওপর রান। ইংল্যান্ড ব্যাটসম্যানদের মধ্যে সর্বোচ্চ। ৩৩টা সেঞ্চুরি। শুধু পরিসংখ্যানের বিচারেই সেরাদের মধ্যে জায়গা করে নিতে পারবেন কুক।